[{"text_idx": "#000023", "text": "Cefnogi pobl ifancRydyn ni\u2019n helpu pobl ifanc i wireddu eu potensialAdnoddau a gweithgareddau addysgol i athrawon, ysgolion a cholegauEin grwpiau blaenoriaeth"}, {"text_idx": "#000028", "text": "Sefydlodd Callum, ynghyd a\u0302\u2019r cyd-sylfaenydd, Ellis Williams y busnes ar o\u0302l gweld pa mor anodd yw cynhyrchu ffrwd incwm ar ynys anghysbell Batiki, tra ar daith wirfoddoli gyda Think Pacific."}, {"text_idx": "#000029", "text": "Roeddent am wneud rhywbeth a allai helpu\u2019r teuluoedd oedd yn eu cynnal, ac o les i\u2019r ynys gyfan. Ar o\u0302l gweld bod Batiki\u2019n gallu cynhyrchu olew cnau coco, ac yn ymwybodol bod galw mawr am olew cnau coco yn y DU, dechreuodd weithio ar gynlluniau busnes ar unwaith."}, {"text_idx": "#000031", "text": "Wrth i mi ysgrifennu hwn, rwyf ar y ffordd i arddangosfa Bwyd Da Awstralia (Fine Food Australia) yn Melbourne i adrodd hanes Bula Batiki yn y gobaith o gynyddu gwerthiant ac agor drysau i farchnad Awstralia."}, {"text_idx": "#000033", "text": "Yn ddiweddar, rydym wedi cael grant sy\u2019n caniata\u0301u inni gael tystysgrifau Organig yr UE a HACCP (Diogelwch Bwyd), a fyddai\u2019n golygu mai ni fydd yr ynys gyntaf nad yw\u2019n breifat yn y Mo\u0302r Tawel i gael y lefel hon o ardystio. Maent yn cynnal yr archwiliad ar gyfer ein hardystiad yn Batiki yr wythnos hon, felly dylem gael cadarnhad yn fuan ar o\u0302l hynny. Ni yw\u2019r pentref cyntaf yn Fiji gyda chyfleuster prosesu i gael tystysgrif diogelwch bwyd, felly rydym yn ynys hynod falch i gyflawni hyn."}, {"text_idx": "#000034", "text": "Gan ein bod nawr yn creu pob cam o\u2019r broses olew cnau coco yn Batiki (megis rhoi\u2019r olew mewn jariau ac yna eu labelu, yr oeddem yn arfer gwneud hyn yn y DU), rydym wedi gallu dechrau gwerthu yn Fiji. Mae hyn yn cael effaith enfawr ar ein cymuned gan nad oes raid i ni boeni am gostau morgludo ac amser. Ar o\u0302l cwrdd a\u0302 hyfforddwr medal aur Olympaidd Fiji, Ben Ryan, a dangos fideo ohono yn cymeradwyo ein jar ar y cyfryngau cymdeithasol, cysylltodd un o brif fanwerthwyr y Mo\u0302r Tawel (Jack\u2019s of Fiji) a\u0302 ni er mwyn gwerthu ein cynnyrch ar draws yr ynys. Felly, mae Bula Batiki nawr ar werth yn llawer o gyrchfannau gwyliau gorau Fiji!"}, {"text_idx": "#000035", "text": "Wrth edrych i\u2019r dyfodol, rydym yn gweithio\u2019n agos iawn gyda sefydliad o\u2019r enw \u2018Asiantaeth Gofal y Ddaear\u2019 er mwyn datblygu ein sgiliau busnes ar yr ynys, megis rheoli arian a chyfrifeg. Yn ogystal rydym yn gweithio ar ychwanegu cynhyrchion organig ychwanegol (ar hyn o bryd rydym yn ystyried blawd cnau coco, fanila a me\u0302l, o bosibl)."}, {"text_idx": "#000036", "text": "Rydym hefyd wedi derbyn grant i adeiladu cyfleuster prosesu newydd yn Batiki y flwyddyn nesaf, a fydd yn caniata\u0301u i ni gael cyfleusterau cynhyrchu priodol, felly bydd gennym le i gynhyrchu cynhyrchion eraill yn y dyfodol. Er mwyn cael gafael ar yr arian ar gyfer y cyfleuster, roedd yn rhaid inni roi cyflwyniad a dangos lluniadau o\u2019r cyfleuster prosesu yr ydym eisiau ei adeiladu."}]